Ensimmäiseen käsittelyyn esitellään päiväjärjestyksen 3. asia. Käsittelyn pohjana on sosiaali- ja terveysvaliokunnan mietintö StVM 27/2016 vp. Yleiskeskustelu asiasta päättyi 17.11.2016 pidetyssä täysistunnossa. Nyt käsitellään muutosehdotukset.
Arvoisa rouva puhemies! Ehdotan, että lakiehdotus hyväksytään 7 §:ään lisättävällä 3 momentilla lakialoitteen 93/2016 mukaisesti.
Arvoisa puhemies! Kannatan.
Veronica Rehn-Kivi on Joakim Strandin kannattamana ehdottanut, että pykälään lisätään uusi 3 momentti lakialoitteen LA 93/2016 vp mukaisesti.
Ensimmäiseen käsittelyyn esitellään päiväjärjestyksen 4. asia. Käsittelyn pohjana on talousvaliokunnan mietintö TaVM 25/2016 vp. Yleiskeskustelu asiasta päättyi 16.11.2016 pidetyssä täysistunnossa. Nyt käsitellään muutosehdotukset.
Arvoisa puhemies! Esitän vastalauseen mukaista pykälämuutosta.
Arvoisa puhemies! Kannatan edustaja Sarkkisen esitystä.
Hanna Sarkkinen on Antero Vartian kannattamana ehdottanut, että pykälään lisätään uusi 5) kohta vastalauseen mukaisesti.